เรื่องร้องเรียน: ถังขยะของกทม. 3 ถัง มีการใช้งานมาประมาณ 10 กว่าปีแล้ว แตกชำรุดเสียหายมาก 1.ขอเปลี่ยนใหม่ 3ใบ   2.ขอเพิ่มจำนวน1ใบ   เพราะว่า    2.1 บ่อยครั้งถัง 3 ใบ ไม่เพียงพอต่อการใช้งาน ขยะล้นไม่พอใส่    2.2 เนื่องจากบริเวณจุดตั้งถังขยะ อยู่ใกล้กับพื้นที่ดินว่างเปล่ารกร้างเต็มไปด้วยหญ้าวัชพืชมักจะมีหนู ตัวตะกวด และสัตว์ต่างๆ ออกมาคุ้ยเขี่ย เศษขยะ อยู่เป็นประจำ ถ้าขยะอยู่ในถังก็จะช่วยลดปัญหานี้ลงได้มาก   รวมเป็น 4 ใบ   ***ตำแหน่ง ที่ตั้งถังขยะ ถนนสุขาภิบาล 5 ซอย 5 แยก 2 แขวงท่าแร้ง   ถังตั้งอยู่ถนนแยก 2 สุดถนนแยก2 ด้านซ้ายมือติดเสาไฟ   ต้องขอขอบคุณเจ้าหน้าที่ ทุกท่านล่วงหน้ามา ณ ที่นี้ด้วย ครับผม
การดำเนินการของเจ้าหน้าที่: ฝ่ายรักษาความสะอาดฯ ได้ลงพื้นที่ตรวจสอบ พร้อมได้พบกับผู้ร้อง จึงได้ทำความเข้าใจตามเรื่งที่ร้องเรียน ซึ่งได้เเจ้งให้ผู้ร้องทราบว่า เนื่องถังขยะที่ขอเปลี่ยนใหม่ 3 ใบนั้น ทางสำนักงานเขตขอชี้เเจงว่า ถังขยะของสำนักงานเขตต้องรอการจัดสรรก่อน ส่วนถังขยะทางสำนักงานเขตไม่มีสำรอง แต่ถ้ามีก็จะนำมาทดแทนที่เเตกชำรุดมากๆ ให้ ฝากช่วยประชาสัมพันธ์ลูกบ้านช่วยหาถังขยะมาตั้งวางเพื่อรับรองมูลฝอยที่เพิ่มขึ้นเเละป้องกันหนู ตัวตะกวด และสัตว์ต่างๆ ออกมาคุ้ยเขี่ยขยะก่อน เพื่อความสะอาดของพื้นที่ดังกล่าว เรียบร้อยเเล้ว
ความเห็นของผู้แจ้ง: ขอบคุณเจ้าหน้าที่ที่เข้ามาพูดคุยชี้แจงทำความเข้าใจ ต้องขอชื่นชมในการปฏิบัติงานครับ ตามที่คุยกัน ถ้าพอจะจัดสรร มาทดแทนได้บ้าง ก็จะ ขอบคุณมากครับ
พื้นที่: แขวงท่าแร้ง เขตบางเขน กรุงเทพมหานคร